Angliyada sochini futbolchi Serxio Agueroniki singari turmaklagan o‘quvchi maktabdan chetlatildi

Angliyaning Solford shahridagi St Ambrose Barlow Catolic High School maktabi tarbiyalanuvchisi nomaqbul soch turmagi uchun o‘qishdan chetlatildi, deb xabar bermoqda Metro.

13 yoshli Lyuis Kenniga soch turmagini o‘zgartirmaguncha darslarda qatnashish taqiqlangan. Qayd etilishicha, “Manchester Siti” muxlisi bo‘lgan bola sochini klub hujumchisi Serxio Aguero kabi turmaklagan. O‘tgan oyda Kennining eng yaxshi do‘sti Jek Littlvud sochini o‘ta kalta qilib oldirgani uchun o‘qishdan chetlatilgani aytilgan.
Bolaning ota-onasi maktab ma’muriyati qaroridan norozi ekanligini aytib, taqiqning bekor qilinishiga erishishlarini ma’lum qilgan. Maktab direktori Mariya Garsayda esa ta’lim muassasasi yuqori maqomga ega bo‘lib, o‘z tarbiyalanuvchilariga ham shunga yarasha talablar qo‘yishini ta’kidlagan.